Сайдулаев, Адам

Сайдула́ев А́дам (1956 шеран 13 октябрь, Кзыл-Орда, Кхазакхстан) — нохчийн штангист, ССРС халкъашна йуккъера классан спортан мастер, масийттуза ССРС чемпион а, рекордсмен а, ССРС Кубок йаьккхинарг а, ССРС Сийлахь тренер.

 Спортан биографи 
Хьалхара халкъашна йуккъера йахьаллонашкахь дакъа лаьцна нохчийн штангист. Иза вара 90 кг кхаччалц йолу йозаллин категорехь къийсалуш. Цуьнан тренер вара Ибрагим Кодзоев.
 Юниорашна йукъахь 2-за Европин а, дуьненан а чемпион (1975, 1976)
 4-за ССРС Кубок йаьккхинарг (1976, 1977, 1981, 1982).
 ССРС чемпион (1976, 1977, 1979, 1981)
 ССРС чемпионатийн дато совгӀатхо (1978, 1982)
 Европин чемпионатан дато совгӀатхо (1976 шо, Берлин).

Цо хӀоттина 44 дуьненан рекорд. 1981 шарахь Донецкехь хилла йолу ССРС Кубкехь цо цхьана суьйранна 4 дуьненан рекорд хӀоттийра.

Спорт йитинчултӀехь иза тренер болх бан волавелира. Иза вара ССРС Герзан ницкъан йеза атлетикин гулйина тобанан тренер. Цунна йелира ССРС Сийлахь тренер цӀе.

 Доьзалла 
Адама Сайдулаеван ши ваша а, йиъ йиша а йу. Цуьнан вежарий Муса (1961 шарахь вина) а, Мохьмад а, йеза атлетика лелаян болабелира. Цера а бара баккхи кхиамаш — уьш спортан мастераш а хилира, юниорашна йуккъехь пачхьалкхан чемпионаш а, халкъашна йуккъера турнирийн толамхой а.

 Хьажоргаш 
 44 мировых рекорда Адама
 Легенды чеченского спорта 
 Адам Сайдулаев

Категори:Нохчийчоьнан штангисташ
Категори:ССРС чемпионаш
Категори:ССРС Сийлахь тренераш